b'\n_START_ARTICLE_\nAutocesta\n_START_PARAGRAPH_\nAutocesta je najvi\xc5\xa1a klasa javnih cesta koji je namijenjen sigurnom prometovanju vozila velikom brzinom. Prema hrvatskom zakonu definira se kao javna cesta posebno izgra\xc4\x91ena i namije\xc2\xadnjena isklju\xc4\x8divo za promet motornih vozila, koja ima dvije fizi\xc4\x8dki odvojene kolni\xc4\x8dke trake (zeleni pojas, za\xc5\xa1titnu ogradu i sl.) za promet iz suprotnih smjerova sa po najmanje dvije prometne trake \xc5\xa1irine najmanje 3,5 m, a s obzirom na konfiguraciju terena \xe2\x80\x93 i po jednu traku za zaustavljanje vozila u nu\xc5\xbedi \xc5\xa1irine najmanje 2,5 m, bez raskri\xc5\xbeja s popre\xc4\x8dnim cestama i \xc5\xbeeljezni\xc4\x8dkim ili tramvajskim prugama u istoj razini (\xc5\xbdCP), u \xc4\x8diji se promet mo\xc5\xbee uklju\xc4\x8diti, odnosno isklju\xc4\x8diti samo odre\xc4\x91enim i posebno izgra\xc4\x91e\xc2\xadnim priklju\xc4\x8dnim prometnim trakama za ubrzavanje ili usporavanje, odnosno priklju\xc4\x8dnim rampama, kojom je omogu\xc4\x87en siguran prometni tok vozila brzinom od najmanje 80 km/h i koja je kao autocesta ozna\xc4\x8dena propisanim prometnim znakom.\n_START_SECTION_\nBoje prometnih znakova\n_START_PARAGRAPH_\nU skoro svim zemljama znakovi su plave ili zelene boje.'